B4-1311, 1312 και 1314/95

Ψήφισμα σχετικά με την αλιευτική συμφωνία με το Μαρόκο

Το Ευρωπαϊκό Κοινοβούλιο,

- έχοντας υπόψη τα ψηφίσματά του της 28ης Οκτωβρίου 1994 ((ΕΕ C 323 της 21.11.1994, σελ. 505)) σχετικά με την συμφωνία αλιείας με το Μαρόκο, της 13ης Ιουλίου 1995 ((ΣΠ της ημερομηνίας αυτής, Μέρος ΙΙ, σημείο 4)) σχετικά με την συμφωνία αλιείας μεταξύ της Ευρωπαϊκής Ένωσης και του Βασιλείου του Μαρόκου, και της 22ας Σεπτεμβρίου 1995 ((ΣΠ της ημερομηνίας αυτής, Μέρος ΙΙ, σημείο 14))σχετικά με την συμφωνία αλιείας με το Μαρόκο,

- έχοντας υπόψη το άρθρο 228, παρ. 3, εδάφιο 2 της Συνθήκης ΕΚ,

A. εκτιμώντας την θέληση της Ευρωπαϊκής Ένωσης να επιτύχει το συντομότερο δυνατό τη σύναψη μιας σωστής και δίκαιης συμφωνίας αλιείας,

B. έχοντας υπόψη ότι οι έξι περίπου μήνες απραγίας του κοινοτικού αλιευτικού στόλου είχαν σημαντικές κοινωνικοοικονομικές συνέπειες για τη μεταποιητική βιομηχανία και τους συναφείς κλάδους στις πληγείσες περιφέρειες,

Γ. λαμβάνοντας υπόψη ότι το Ευρωπαϊκό Κοινοβούλιο κρατήθηκε στο περιθώριο των διαπραγματεύσεων αυτών παρά την πολιτική, δημοσιονομική, οικονομική και κοινωνική σημασία της αλιευτικής συμφωνίας,

Δ. εκτιμώντας ότι οι διαπραγματεύσεις μεταξύ της Ευρωπαϊκής Ένωσης και του Μαρόκου σχετικά με την αλιευτική αυτή συμφωνία προκάλεσαν την αναζωπύρωση των διαπραγματεύσεων για την συνολική συμφωνία σύνδεσης και ιδιαίτερα σε ό,τι αφορά ορισμένους τομείς και προϊόντα, όπως π.χ. τα γεωργικά προϊόντα και τα βιομηχανικά προϊόντα με αποτέλεσμα ότι οι εμπορικές παραχωρήσεις σε γεωργικά θέματα και στον τομέα των κονσερβών σαρδέλας θα έχουν κύρος μεγαλύτερο από εκείνο της συμφωνίας αλιείας,

1. διαπιστώνει την πρόοδο που σημειώθηκε στα πλαίσια του τελευταίου γύρου των διαπραγματεύσεων[semigr ]

2. επισημαίνει τον σημαντικό περιορισμό των κοινοτικών δυνατοτήτων αλίευσης όλων ουσιαστικώς των ειδών και ειδικότερα τις κοινωνικοοικονομικές επιπτώσεις που θα έχει ο περιορισμός αυτός για ορισμένες ζώνες οι οποίες στο σύνολό τους βρίσκονται σε περιοχές του στόχου 1 των διαρθρωτικών ταμείων[semigr ]

3. εκφράζει την ανησυχία του για το γεγονός ότι η θέσπιση αυστηροτέρων όρων όσον αφορά την απασχόληση μαροκινών ναυτικών, πέρα του γεγονότος ότι ενδέχεται να συμβάλει στην αύξηση της ανεργίας στις πληττόμενες περιοχές, δύναται να δυσχεράνει σημαντικά ορισμένους τρόπους αλίευσης[semigr ]

4. ερωτά την Επιτροπή εάν, στο πλαίσιο της συμφωνίας, αξιολογήθηκαν και ελήφθησαν δεόντως υπόψη οι κοινωνικές επιπτώσεις πάνω στο μαροκινό εργατικό δυναμικό και την τήρηση των υγειονομικών προδιαγραφών μεταποίησης των προϊόντων που προορίζονται για τις εκτός Κοινότητας δομές μεταποίησης και εμπορίας[semigr ]

5. εκφράζει την έκπληξή του για την αύξηση των δημοσιονομικών αντισταθμίσεων που θα πρέπει να καταβληθούν από τον κοινοτικό προϋπολογισμό, παρά τον περιορισμό των αλιευτικών δυνατοτήτων[semigr ]

6. θεωρεί θετικό το γεγονός ότι η συμφωνία αυτή θα ισχύει για τέσσερα έτη διότι με τον τρόπο αυτό θα καταστεί δυνατός ο σταδιακός περιορισμός της αλιευτικής προσπάθειας[semigr ]

7. ζητεί από την Επιτροπή και από τα πληττόμενα κράτη μέρη να αντιμετωπίσουν το πλεόνασμα εργατικού δυναμικού και αλιευτικών σκαφών που θα δημιουργηθεί λόγω των περιοριστικών όρων της νέας συμφωνίας μέσω του αποτελεσματικού προγραμματισμού της διάθεσης των κοινοτικών και εθνικών πόρων[semigr ]

8. είναι της άποψης ότι η περίοδος βιολογικής ανάπαυσης πρέπει να ισχύει με απόλυτη αμοιβαιότητα, αποφεύγοντας τις διακρίσεις που ίσχυαν στα πλαίσια της προηγούμενης συμφωνίας[semigr ]

9. ζητεί ιδιαίτερα να ενημερωθεί για τις παράλληλες παραχωρήσεις που έγιναν υπέρ του Μαρόκου στους άλλους τομείς που αποτελούν τμήμα της συνολικής συμφωνίας σύνδεσης και εκφράζει την ανησυχία του για το μέλλον του κοινοτικού τομέα των οπωρολαχανικών και τούτο έχοντας υπόψη τις αντισταθμίσεις που δόθηκαν στο Μαρόκο στα πλαίσια των παραλλήλων διαπραγματεύσεων για τη συμφωνία σύνδεσης, αντισταθμίσεις οι οποίες καθιστούν ανεφάρμοστη την αρχή της κοινοτικής προτίμησης στον τομέα αυτό καθώς και τις παραχωρήσεις στον τομέα των κονσερβών, λαμβανομένης υπόψη της σπουδαιότητος του κλάδου αυτού για τις χώρες της Ιβηρικής, και ιδιαίτερα την Πορτογαλία, δεδομένης επίσης εδώ της ανάγκης να ληφθεί υπόψη η αρχή της κοινοτικής προτίμησης και το γεγονός ότι οι τομείς αυτοί είναι συμπληρωματικοί του αλιευτικού κλάδου και δημιουργούν θέσεις εργασίας, κατά κύριο λόγο σε περιοχές με μικρή ανάπτυξη και εξηρτημένες από τον αλιευτικό κλάδο[semigr ]

10. θεωρεί ότι εάν, για την σύναψη της συμφωνίας αλιείας, γίνουν εμπορικές παραχωρήσεις που θα συμπεριληφθούν στην συμφωνία σύνδεσης, τότε η συμφωνία αλιείας δεν μπορεί να έχει κύρος κατώτερο εκείνου της συμφωνίας σύνδεσης[semigr ]

11. υπενθυμίζει στο Συμβούλιο ότι το άρθρο 228, παράγραφος 3, εδάφιο 2 της Συνθήκης ΕΚ επιβάλλει να ζητείται η γνωμοδότηση του Κοινοβουλίου βάσει της διαδικασίας σύμφωνης γνώμης, για τις διεθνείς συμφωνίες που έχουν σοβαρές δημοσιονομικές συνέπειες[semigr ]

12. θεωρεί επίσης αναγκαίο να ζητηθεί η γνώμη του Ευρωπαϊκού Κοινοβουλίου όσον αφορά την προσωρινή εφαρμογή της ως άνω συμφωνίας[semigr ]

13. εκφράζει για άλλη μια φορά την λύπη του για το γεγονός ότι το Ευρωπαϊκό Κοινοβούλιο κρατήθηκε στο περιθώριο των διαπραγματεύσεων, πόσω μάλλον που η Επιτροπή δεν έδιδε πλήρεις και άμεσες πληροφορίες για την εξέλιξη των διαπραγματεύσεων καθώς και για τις εγκριθείσες συμφωνίες[semigr ]

14. λαμβάνει με ικανοποίηση υποσημείωση την ταχύτητα με την οποία η Επιτροπή υπέβαλε, όπως είχε ζητήσει και το Κοινοβούλιο, την πρόταση σχετικά με ειδικό μέτρο χορήγησης αποζημίωσης στους αλιείς που είχαν αναγκασθεί να αναστείλουν τις δραστηριότητές τους στα μαροκινά ύδατα[semigr ]

15. ζητεί από την Επιτροπή να πραγματοποιήσει κατεπειγόντως μια αξιολόγηση των ιχθυαποθεμάτων η οποία θα είναι λογικώς διαθέσιμη εντός των επομένων 10 ημερών, για τους αλιευτικούς στόλους της Ευρωπαϊκής Ένωσης, τόσο σε ό,τι αφορά τα χωρικά ύδατα όσο και τα ύδατα που υπάγονται στην δικαιοδοσία τρίτων χωρών καθώς και τις ανοιχτές θάλασσες[semigr ]

16. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, στην Επιτροπή, στις κυβερνήσεις των κρατών μελών που αφορά, και στην Μαροκινή Κυβέρνηση.